கேள்வி: பலபடிநீக்கம் - பயன்பாடுகள் பற்றி தகவல் சொல்.
பதில்: பலபடிநீக்கம் என்பது ஒரு பொதுவான செயல்முறையாகும். உணவு செரிமானம் ஆதல் கூட பெரிய மூலக்கூறுகளைச் சிதைத்து சிறிய புரத மூலக்கூறுகளாக மாற்றும் ஒரு பலபடிநீக்கச் செயல்முறையே ஆகும். இது பலபடி மறுசுழற்சியுடன் பொருத்தமானதாக உள்ளது. சிலவேளைகளில் பலபடிநீக்கம் மிகச்சரியாக நிகழ்ந்து தெளிவான ஒற்றைப் படிகள் மீளக் கிடைக்கின்றன. பாலியெத்திலீன் போன்ற மற்ற பலபடிகளின் பலபடிநீக்க வினையில் ஒற்றைப் படிகளின் கலவை கிடைக்கின்றது. உயிரினத் தொகுதியிலிருந்து வேதிப்பொருள்கள் மற்றும் எரிபொருள்கள் உற்பத்தியுடனும் பலபடிநீக்கம் தொடர்பு கொண்டுள்ளது. இந்நிகழ்வில் வினைப்பொருள்கள் பொதுவாக தேவைப்படுகின்றன. தண்ணீரின் செயல்பாட்டினால் செல்லுலோசு நீராற்பகுப்பிற்கு உட்பட்டு குளுக்கோசு உருவாதல் ஓர் எளிய செயல்முறையாகும். பொதுவாக இந்தச் செயல்முறைக்கு ஓர் அமிலம் வினையூக்கியாகத் தேவைப்படுகிறது. :H(C6H10O5)nOH + (n - 1) H2O → n C6H12O6